
Serviciul Proiecte cu Finanţare Internaţională
SC2009 – 21929/16.09.2009
REFERAT
privind aprobarea participării, în calitate de partener, a Municipiului Timişoara la Proiectul “BARRABARRIPEN – un model interregional de incluziune destinat femeilor rome”, în cadrul Programului Operaţional Sectorial Dezvoltarea Resurselor Umane (POSDRU), Axa prioritară 6 „Promovarea incluziunii sociale”, Domeniul major de intervenţie 6.2. „Îmbunătăţirea accesului şi participării grupurilor vulnerabile pe piaţa muncii” şi a contribuţiei proprii la acest proiect

Politica socială debutează odată cu adoptarea, în 1989, a Cartei comunitare a drepturilor sociale fundamentale ale lucrătorilor (cunoscută şi drept Carta Socială) în care este  reflectată preocuparea pentru dimensiunea socială a politicilor comunitare în contextul construcţiei pieţei unice europene, principala prioritate care a fost stabilită fiind crearea de noi locuri de muncă, strâns corelată cu  crearea de parteneriate  sociale.

Politica socială a UE este formată dintr-un set de politici complementare, ce s-au dezvoltat şi multiplicat pe parcursul timpului şi care acţionează în acele sectoare de activitate ce afectează sau generează gradul de bunăstare individuală şi socială. În acest sens, Strategia Europeană pentru Ocuparea Forţei de Muncă a identificat  parteneriatul social ca unul din elementele cheie ale modelului social european. Prin  concentrarea  intereselor partenerilor sociali  la toate nivelurile organizatorice se  vor asigura  premisele realizării  consensului general  în elaborarea şi implementarea  strategiilor şi politicilor de ocupare la nivel central regional şi local.

Municipiul Reşiţa a transmis Municipiului Timişoara o Scrisoare de intenţie, înregistrată cu nr. CDD2009-000109/19.08.2009, prin care ne solicită colaborarea, ca şi partener, în proiectul strategic interregional „BARRABARRIPEN - un model interregional de incluziune destinat femeilor rome”, numărul 6229.
Proiectul va contribui la promovarea unei societăţi inclusive, care să faciliteze accesul şi integrarea femeilor de etnie romă pe piaţa muncii. Proiectul contribuie la atingerea obiectivelor Uniunii Europene privind creşterea ratei de ocupare în răndul femeilor şi a obiectivului general POS DRU prin facilitarea accesului femeilor rome inactive profesional la educaţie şi ocupare. Prin activităţile sale, proiectul urmăreşte un model de incluziune socială a femeilor inactive profesionale în 3 regiuni de dezvoltare (Vest, Sud-Vest Oltenia, Centru, respectiv 5 judeţe: Caraş-Severin, Timiş, Mehedinţi, Gorj şi Braşov) prin structuri instituţionalizate de sprijin, programe individualizate de calificare-recalificare, sprijin şi monitorizare, campanii de conştientizare şi informare directă a decidenţilor pe piaţa muncii, şi indirect a comunităţilor rome şi a întregii societăţi. Aceste demersuri vor fi susţinute printr-un parteneriat solid între autorităţile locale, centrele de cercetare locală economico-socială, instituţii de ocupare a forţei de muncă şi ONG-uri specializate în problematica etniei rome.
Proiectul se include în cadrul cererii de propuneri de proiecte pentru Axa prioritară 6 „Promovarea incluziunii sociale”, Domeniul major de intervenţie 6.2. „Îmbunăţirea accesului şi participării grupurilor vulnerabile pe piaţa muncii” din cadrul Programului  Operaţional Sectorial Dezvoltarea Resurselor Umane (POSDRU). În cadrul acestei cereri de propuneri de proiecte strategice sunt promovate proiecte care urmăresc facilitarea accesului pe piaţa muncii a grupurilor vulnerabile, programe de formare pentru dezvoltarea competenţelor şi calificărilor de bază pentru grupurile vulnerabile, măsuri de acompaniere în vederea identificării şi menţinerii unui loc de muncă, promovarea unei pieţe inclusive a muncii.

Obiectivul general al Axei prioritare 6 „Promovarea incluziunii sociale” este: facilitarea accesului pe piaţa muncii a grupurilor vulnerabile şi promovarea unei societăţi inclusive şi coezive în scopul asigurării bunăstării tuturor cetăţenilor. 
Această axă prioritară urmăreşte dezvoltarea de programe specifice pentru dezvoltarea personală, atât în scopul consolidării motivaţiei pentru formarea profesională şi integrării grupurilor vulnerabile pe piaţa muncii, cât şi pentru îmbunătăţirea accesului acestora pe piaţa muncii. Acţiunile specifice de combatere a discriminării directe şi indirecte vor fi completate de măsuri de creştere a ratei de activitate.

Domeniul major de intervenţie 6.2. „Îmbunăţirea accesului şi participării grupurilor vulnerabile pe piaţa muncii” vizează facilitarea accesului la ocupare pentru persoanele care aparţin grupurilor vulnerabile, în scopul evitării excluziunii sociale, marginalizării, discriminării şi riscului de sărăcie.

Proiectul va fi implementat în mediul urban, la nivel interregional, şi se va derula pe o perioadă de 22 luni. Valoarea eligibilă a proiectului este de 5.351.091,55 lei. Contribuţia proprie a Municipiului Timişoara în calitate de partener este de 2 % din valoarea  eligibilă a proiectului, respectiv 21.404 lei +T.V.A.
Municipiul Timişoara este membru în cadrul acestui proiect, alături de următorii: Municipiul Reşiţa, ca partener principal, Municipiul Drobeta Turnu Severin, Municipiul Târgu Jiu, Agenţia Metropolitană pentru Dezvoltare Durabilă Braşov, Universitatea Eftimie Murgu din Reşiţa, Universitatea de Vest din Timişoara, Agenţia Judeţeană de Ocupare a Forţei de Muncă din Caraş-Severin, Asociaţia Parudimos din Timişoara.
Proiectul se adresează unui număr de beneficiari, repartizaţi astfel:

Grup ţintă I: persoane de etnie romă, mediatori sociali

Grup ţintă II: femei rome

Grup ţintă III: manageri de firme

Primul grup este format din persoane de etnie romă, care vor instruiţi pentru a deveni mediatori sociali pentru comunităţi rome şi care vor fi angajaţi pe o perioadă de 13 luni în cadrul proiectului. Condiţii: apartenenţa la comunitatea romă, să fie respectat de comunitate, absolvirea a cel puţin studiilor medii, calităţi personale etice şi morale deosebite: seriozitate, abilităţi de comunicare. Aceştia vor beneficia de cursuri acreditate CNFPA, vor participa la activităţi de recrutare, motivare, sprijin social ţintă II şi vor constitui sprijin metodologic pentru experţii implicaţi în proiect.
Grupul ţintă II este format din femei rome cu vârste cuprinse între 18 şi 46 ani, care:

· nu au o calificare de bază (cu condiţia de a avea minim 4 clase absolvite) sau
· deţin o calificare, însă nu este solicitată pe piaţa muncii sau şi-au pierdut abilităţile profesionale datorită unei perioade lungi de inactivitate (ex femeile casnice). Acestea vor 

beneficia de planuri individualizate, cursuri de calificare-recalificare acreditate CNFPA, stagii de practică individualizate, servicii speciale de consiliere şi orientare dedicate sprijinului psihologic şi social, vor participa la campanii de informare, târguri de muncă.

Grupul ţintă III este format din manageri. Aceştia vor beneficia de cursuri de interculturalitate pe problematica rromă, informare profesională, vor participa ateliere de lucru, realizarea de studii de specialitate, campanii de schimbare a atitudinii faţă de romi.

Beneficiile acestui proiect sunt următoarele:

· în fiecare primărie implicată în proiect se va înfiinţa câte un Centru de Incluziune Socială, cu scopul 
de consultanţă, sprijin metodologic pentru grupul ţintă I şi III, sprijin social, psihologic pentru grupul ţintă II, care va fi dotat şi utilat din fondurile proiectului. În fiecare centru va funcţiona câte o echipă formată din: 1 coordonator centru, 2 experţi educaţionali, 2 psihologi, 2 asistenţi sociali, 2 experţi de ocupare a forţei de muncă (experţi economici), 2 consultanţi romi şi 14 mediatori sociali romi;
· fiecare centru va fi dotat şi utilat din fondurile proiectului, respectiv 15% pentru dotare şi 
utilare şi 5% pentu cheltuielile generate de administraţie;
· studii, baze de date privind populaţia romă;
· calificarea unui număr de 220 de femei rome;

· subvenţii pentru angajatori;

· videoconferinţe, conferinţe de presă, materiale de promovare;
· crearea în cadrul partenerului 5 - Agenţia Metropolitană pentru Dezvoltare Durabilă Braşov - a unui Centru de Studii şi Cercetări pentru Persoanele Dezavantajate Social, care va avea ca şi atribuţii realizarea de studii şi cercetări ştiinţifice;

· la finalizarea celor 22 de luni, Municipiul Timişoara nu va suporta nicio cheltuială, deoarece proiectul 
va avea continuitate.
Astfel, transferabilitatea proiectului se va realiza prin:
· derularea programelor de calificare-recalificare şi după finalizarea proiectului;

· rezultatele proiectului vor fi transferate către alte regiuni de dezvoltare, precum şi către alte 
grupuri ţintă considerate a fi defavorizate;

· experţii din cadrul Centrelor de Incluziune Socială vor depune proiecte de finanţare adresate 

şi altor categorii de persoane defavorizate, precum şi proiecte de perfecţionare a specialiştilor în domeniul incluziunii sociale etc.

Având în vedere cele menţionate mai sus,
PROPUNEM:
· aprobarea participării, în calitate de partener, a Municipiului Timişoara la Proiectul “BARRABARRIPEN - un model interregional de incluziune destinat femeilor rome”, în cadrul Programului Operaţional Sectorial Dezvoltarea Resurselor Umane (POSDRU), Axa prioritară 6 „Promovarea incluziunii sociale”, Domeniul major de intervenţie 6.2. „Îmbunăţirea accesului şi participării grupurilor vulnerabile pe piaţa muncii”, conform Acordului de parteneriat prevăzut în Anexa la prezentul referat;
· aprobarea alocării în Bugetul Local a sumei de 21.404 lei + T.V.A., reprezentând contribuţia proprie a Municipiului Timişoara în cotă de 2% din valoarea eligibilă a proiectului, conform cotei de proiect ce revine Municipiului Timişoara.
· Direcţia de Asistenţă Socială Comunitară Timişoara va fi responsabilă cu implementarea proiectului menţionat mai sus, în colaborare cu Direcţia Dezvoltare, Direcţia Patrimoniu (prin Serviciul Achiziţii Publice), Direcţia Economică şi Serviciul Resurse Umane din cadrul Primăriei Municipiului Timişoara.

